stanford-oval/wikipedia huggingface dataset:
Lada Samara
Myynti ja kokoonpano Suomessa

Samaraa markkinoitiin Suomessa heti sen esittelystä lähtien. Paras myyntivuosi oli 1989, jolloin sen eri versioita rekisteröitiin yhteensä 5 733 kappaletta. Automallikohtaisessa myyntitilastossa se oli tuona vuonna kuudennella sijalla Toyota Corollan, Opel Kadettin, Nissan Sunnyn, Ladan takavetoisen mallisarjan ja Toyota Carinan jälkeen.
Samaran historiaan sisältyy myös parin vuoden jakso, jolloin autoa koottiin Suomessa. Opel Calibran kokoonpano Uudenkaupungin autotehtaalla oli ajautunut vaikeuksiin 1990-luvun puolivälissä, ja Saabin tuotanto oli siirretty pääosin Ruotsiin. Työllisyyden turvaamiseksi Uudessakaupungissa Valmet Automotive neuvotteli brittiläisen Roverin kanssa Land Roverin kokoonpanon aloittamisesta. Hanke kuitenkin kariutui yllättäen, kun BMW osti Roverin.
Autotehtaan tulevaisuuden suhteen päästiin ratkaisuun, kun Valmet solmi marraskuussa 1995 Ladan Saksassa toimineen myyntiyhtiön Euro-Ladan kanssa sopimuksen Samaran kokoonpanon aloittamisesta Länsi-Euroopan markkinoita varten. Tarkoituksena oli koota 20 000 autoa vuodessa kolmen vuoden aikana. Ensimmäiset niin sanotut Eurosamarat, jotka olivat suomalaisten alkuperäisestä mallista kehittelemä versio, valmistuivat Uudenkaupungin satamasta vuokratuissa tiloissa toukokuussa 1996. Autojen myynti ei kuitenkaan vastannut odotuksia Suomessa enempää kuin Euroopassakaan, koska niiden hinta nousi liian korkeaksi Venäjällä tehtyihin autoihin verrattuna. Lisäksi Ladan suomalainen maahantuoja oli hieman aiemmin ottanut edustukseensa myös Fiatin eikä ollut enää erityisen kiinnostunut Ladan markkinoinnista. Samaran valmistus Uudessakaupungissa päättyi jo runsaan kahden vuoden kuluttua heinäkuussa 1998 ja valmiiden autojen määrä jäi 14 000 kappaleeseen, mikä oli alle neljäsosa tavoitellusta 60 000 autosta. Espoolainen Auto-Jalonen-konserni osti valmistajan haltuun jääneet autot ja myi ne kotimaassa yli 20 000 markalla alennettuun hintaan. Samoihin aikoihin Ladan osuus Suomen automarkkinoista pieneni selvästi, kun takavetoisten mallien maahantuonti lopetettiin.
Aiheesta muualla

Kuvia tai muita tiedostoja aiheesta Lada Samara Wikimedia Commonsissa
http://www.ladakerho.fi/info/samara/3ovinen.htm
http://www.ladakerho.fi/info/samara/5ovinen.htm
http://www.ladakerho.fi/info/samara/sedan.htm
http://www.ladakerho.fi/info/samara/konela.htm
Eurosamara (Lada Samara Baltic)
Capua

| Capua |
| --- | --- |
 Capuan kaupunkia.
 Capuan kunnan sijainti Casertassa
 Capua
 Koordinaatit: 41°10′N, 14°17′E 
Valtio:  Italia
Alue:  Campania
Maakunta:  Caserta
Hallinto:  
 – Hallinnon tyyppi:  Kunta
Pinta-ala:  
 – Kokonaispinta-ala:  48,64 km²
Väkiluku (2013):  18 966
 – Väestötiheys:  390 as./km²
 
 www.comune.capua.ce.it 
Infobox OKVirheellinen NIMI-arvo: 
Capua on kaupunki ja kunta Etelä-Italiassa Casertan maakunnassa Campanian alueella. Se sijaitsee noin 25 kilometriä Napolista pohjoiseen.
Capuassa oli noin 19 000 asukasta vuonna 2013 ja sen pinta-ala on noin 49 neliökilometriä.
Capuan katedraalikirkko Santa Maria Assunta.
Historia > Antiikki

Antiikin aikana nykyisen Capuan paikalla sijaitsi Casilinumin kaupunki. Nimensä nykykaupunki on saanut kuitenkin antiikin ajan Capuan kaupungista, joka sijaitsi eri paikassa, noin neljän kilometrin päässä nykyisen Santa Maria Capua Veteren paikalla. Antiikin Capuan tuhouduttua sen asukkaat siirtyivät vuonna 856 helpommin linnoitettavaan paikkaan Casilinumin paikalle ja antoivat sille aiemman asuinpaikkansa nimen. Tämä selittää kaupungin nimen siirtymisen.
Aiheesta muualla

Kuvia tai muita tiedostoja aiheesta Capua Wikimedia Commonsissa
Kaupungin sivusto
Casertan maakunta
Ailano | Alife | Alvignano | Arienzo | Aversa | Baia e Latina | Bellona | Caianello | Caiazzo | Calvi Risorta | Camigliano | Cancello e Arnone | Capodrise | Capriati a Volturno | Capua | Carinaro | Carinola | Casagiove | Casal di Principe | Casaluce | Casapesenna | Casapulla | Caserta | Castel Campagnano | Castel Morrone | Castel Volturno | Castel di Sasso | Castello del Matese | Cellole | Cervino | Cesa | Ciorlano | Conca della Campania | Curti | Dragoni | Falciano del Massico | Fontegreca | Formicola | Francolise | Frignano | Gallo Matese | Galluccio | Giano Vetusto | Gioia Sannitica | Grazzanise | Gricignano di Aversa | Letino | Liberi | Lusciano | Macerata Campania | Maddaloni | Marcianise | Marzano Appio | Mignano Monte Lungo | Mondragone | Orta di Atella | Parete | Pastorano | Piana di Monte Verna | Piedimonte Matese | Pietramelara | Pietravairano | Pignataro Maggiore | Pontelatone | Portico di Caserta | Prata Sannita | Pratella | Presenzano | Raviscanina | Recale | Riardo | Rocca d’Evandro | Roccamonfina | Roccaromana | Rocchetta e Croce | Ruviano | San Cipriano d’Aversa | San Felice a Cancello | San Gregorio Matese | San Marcellino | San Marco Evangelista | San Nicola la Strada | San Pietro Infine | San Potito Sannitico | San Prisco | San Tammaro | Sant’Angelo d’Alife | Sant’Arpino | Santa Maria Capua Vetere | Santa Maria a Vico | Santa Maria la Fossa | Sessa Aurunca | Sparanise | Succivo | Teano | Teverola | Tora e Piccilli | Trentola-Ducenta | Vairano Patenora | Valle Agricola | Valle di Maddaloni | Villa Literno | Villa di Briano | Vitulazio
Callixte Kalimanzira

| Callixte Kalimanzira> Henkilötiedot |
| --- | --- |
Syntynyt: 1953 Butare, Ruanda
Kuollut: 1. lokakuuta 2015. Cotonou ,Benin
Kansalaisuus:   Ruanda
Ammatti:  sisäministeri
Callixte Kalimanzira (s. 1953 Butare, Ruanda- 1. lokakuuta 2015 Cotonou, Benin) on entinen Ruandan sisäministeri (ajalla 6. huhtikuuta 1994 – 25. toukokuuta 1994), joka tuomittiin osallisuuksista sotarikoksiin Ruandan kansanmurhassa 25 vuoden vankeuteen.
Sotarikokset

Kalimanzira osallistui Kabuye hillin verilöylyyn houkuttelemalla tutseja kukkulalle, väittäen alueen olevan turvapaikka, jota sotilaat suojelevat. "Turvaan" hakeutuneet ihmiset tapettiin ampumalla, uhriluvun noustessa useisiin tuhansiin.
Oikeudenkäynti

Kalimanzira antautui Ruanda-tuomioistuimelle Arushassa, Tansaniassa 8. marraskuuta 2005. Hänet tuomittiin 30 vuoden vankeuteen 22. kesäkuuta 2009. Tuomiota lyhennettiin 25 vuoteen 20. lokakuuta 2010.
Callistus

Callistus, Callixtus, Calixtus tai Kallistos tarkoittaa seuraavia asioita:
Paaveja

Calixtus I, vuosina 217–222
Calixtus II, vuosina 1119–1124
Calixtus III (vastapaavi), vastapaavi vuosina 1168–1178
Calixtus III, paavi vuosina 1455–1458
Muita henkilöitä

Callistus tai Ballista (k. 261), roomalainen pretoriaaniprefekti ja kenraali
Kallistos Ksanothopoulos (k. 1397), Konstantinopolin patriarkka
Gaius Julius Callistus, Rooman keisari Caligulan vapauttama orja
Georg Calixtus (1586–1656), salsalainen luterilainen teologi
Kallistos Ware, oik. Timothy Ware (1934–2022), englantilainen ortodoksinen teologi ja metropoliitta
Nikeforos Kallistos Ksanthopoulos (n. 1256–1335), kreikkalainen historioitsija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Callistus”, voi hakea sivunnimihaulla, laajalla sivunnimihaulla tai tekstihaulla.
Carpatair

| Carpatair |
| --- | --- |
 Carpatairin Airbus A319 vuonna 2023.
 IATA: V3  –  ICAO: KRP 
Kutsukoodi:  CARPATAIR
Perustettu:  1999
Laivaston koko:  3
Kotipaikka:  Timișoara, Romania
Yhtiön sivut:  https://www.carpatair.com/
S.C. Carpatair S.A. (IATA: V3, ICAO: KRP, kutsukoodi: CARPATAIR) on romanialainen vuonna 1999 perustettu lentoyhtiö. Sen pääkonttori sijaitsee Timișoarassa.
Yhtiö liikennöi säännöllistä reittiliikennettä erityisesti Romaniassa ja Moldovassa vuosina 1999–2013. Tämän jälkeen yhtiö muutti liiketoimintamalliaan ja nykyisin se operoi wet lease -lentoja muille lentoyhtiöille, kuten Air Balticille ja KLM:lle.
Carpatairin nykyinen kalusto koostuu Airbus A320 -sarjan lentokoneista. Carpatair oli aiemmin Euroopan viimeinen Fokker 100 -lentokoneen kaupallinen käyttäjä, kunnes se myi viimeisen Fokkerinsa vuonna 2023.
Broadcom

| Broadcom Corporation |
| --- | --- |

Yritysmuoto:  pörssiyhtiö
Osake:  NASDAQ: AVGO NASDAQ-100
ISIN:  US1113201073
Perustettu:  1991
Toimitusjohtaja:  Scott A. McGregor
Avainhenkilöt:  Puheenjohtaja, osaperustaja Henry Samueli; osaperustaja Henry Nicholas
Kotipaikka:  Irvine, Kalifornia
Toimiala:  puolijohdeteollisuus
Liikevaihto:   8 mrd. USD (2012)
Henkilöstö:  11 750 (2013)
Kotisivu:  broadcom.com
Infobox OKVirheellinen NIMI-arvo: 
Broadcom Corporation on langallisiin ja langattomiin laitteisiin puolijohdepiirejä valmistava yhtiö. Piirit mahdollistavat äänen, videon ja tiedon siirtämisen erilaisissa laitteissa.
Historia

Broadcom on merkittävä puolijohteita valmistava yritys, jonka vuosittainen liikevaihto on n. 8 miljardia dollaria. Sen pääpaikka on Yhdysvalloissa Kaliforniassa. Yhtiö toimittaa alihankintana piirejä monille valmistajille, kuten Ciscolle.
Yhtiön palkkalistoilla on n. 12 000 henkilöä ympäri maailman. Heinäkuussa 2014 yritys ilmoitti lopettavansa modeemiliiketoimintansa ja irtisanovansa yhteensä 2 500 työntekijää, joista 600 Suomessa.
Vuonna 2004 yhtiö osti Alphamosaicin 123 miljoonalla dollarilla. Alphamosaic on kehittänyt videokuvaa käsitteleviä prosessoreita, joiden käyttäjiin kuuluu Samsung Electronics.
Vuonna 2013 yhtiö osti omistukseensa japanilaiselta Renesas Electronics -yhtiöltä LTE-piirejä valmistavan yksikön, josta Broadcom maksoi 164 miljoonaa dollaria.
Avago Technologies ilmoitti vuonna 2015 ostavansa Broadcomin 37 miljardin dollarin kaupalla. Kauppa valmistui helmikuussa 2016. Kaupan jälkeen myös Singaporelainen Avago tunnetaan nimellä Broadcom.
Vuonna 2016 yhtiö myi esineiden internetiin liittyvän liiketoiminnan Cypress Semiconductorille 550 miljoonalla dollarilla.
Tuotteet

Broadcomin tuotelinja käsittää tietokone- ja telekommunikaatioverkot. Verkkolaitteet, kaapelimodeemit, DSL-modeemit, reitittimet ja kytkimet sekä myös matkapuhelinverkon laitteista voi löytää broadcomin valmistamia piirejä.
Broadcomin piirejä käytetään myös muun muassa Applen iPod-soittimissa videon näyttämiseen. Yhtiön WLAN-piiri on myös tunnettu langattoman WRT54G-tukiaseman sydämenä, johon voidaan asentaa kolmannen osapuolten vapaita ohjelmistoja. [lähde? ] Ohjelmistolla voidaan tukiasemasta saada paljon monipuolisempi kuin valmistajan omalla firmwarella.
Broadcomilla on VideoCore-grafiikkasuoritinsarja, jota käytetään yhtiön järjestelmäpiirisarjassa integroituna.
Aiheesta muualla

Broadcomin virallinen sivusto
Carnival Ecstasy

| Carnival Ecstasy |
| --- | --- |
 Carnival Ecstasy Port Canaveralilla, Floridassa
Tyyppi:  Risteilyalus
Nykyinen reitti:  Länsi Karibia ja Bahama
Lippuvaltio:   Panama
Kotipaikka:  Panamá
IMO-numero:  8711344
MMSI-numero:  353479000
Tunnuskirjaimet:  H3GR
Aiemmat nimet:  Ecstasy (1991–2007)
Operaattori:   Carnival Cruise Lines
Omistaja:   Carnival Corporation & plc
Rakennustelakka:  Kvaerner Masa-Yards, Helsinki New Shipyard
Rakennusnumero:  480
Vesillelasku:  6. tammikuuta 1990
Status:  Romutettu Aliaga Ship Breaking Yard
Tekniset tiedot
Pituus:  261 m
Leveys:  31 m
Syväys:  7,80 m
Koneisto:  2 × Sulzer-Wärtsilä 8ZAV40S 4 × Sulzer-Wärtsilä 12ZAV40S
Koneteho:  42 240 kW
Nopeus:  39 km/h
Nopeus:  21 kn
Matkustajia:  2 056
Miehistö:  920
Carnival Ecstasy oli Wärtsilän rakentama Fantasy-luokan risteilyalus, jota operoi Carnival Cruise Lines. Se lähetettiin Turkkiin Aliaga Ship Breaking Yardiin romutettavaksi vuonna 2022. Ennen romutusta se oli ehtinyt toimia risteilykäytössä 31 vuotta ja oli loppuaikoinaan Carnival Cruise Linesin vanhin käytössä oleva laiva.
Aiheesta muualla

Carnival Cruise Lines -kotisivu
Carnival Cruise Lines -varustamon laivasto
| Käytössä olevat risteilyalukset |
| --- | --- |
Fantasy Class:   Carnival Fantasy  Carnival Ecstasy  Carnival Sensation  Carnival Fascination  Carnival Imagination  Carnival Inspiration  Carnival Elation  Carnival Paradise 
Destiny Class:   Carnival Destiny  Carnival Triumph  Carnival Victory 
Spirit Class:   Carnival Spirit  Carnival Pride  Carnival Legend  Carnival Miracle 
Conquest Class:   Carnival Conquest  Carnival Glory  Carnival Valor  Carnival Liberty  Carnival Freedom 
Splendor Class:  Carnival Splendor
Dream Class:   Carnival Dream  Carnival Magic  Carnival Breeze 
| Entiset laivat |
| --- | --- |
Valtamerilaivat:   Mardi Gras (myöh. Apollon / romutettu)  Carnivale (myöh. The Topaz / romutettu)  Festivale (myöh. The Big Red Boat / romutettu) 
Tropicale Class:  Tropicale (nyk. Ocean Dream)
Holiday Class:   Holiday (nyk. Grand Holiday)  Jubilee (nyk. Pacific Sun)  Celebration (nyk. Grand Celebration)
Borja Oubiña

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Borja Oubiña Meléndez
Syntymäaika: 17. toukokuuta 1982 (ikä 42)
Syntymäpaikka: Vigo, Espanja
Pelipaikka: puolustava keskikenttäpelaaja
Pituus: 180 senttimetriä
Junioriseurat
1988–1989: Moledo
1989–1994: Gran Peña
1994–2001: Celta
Seurat
| Vuodet | Seura | O | (M) |
| 2001–2004 | Celta B | 67 | (4) |
| 2004–2015 | Celta | 217 | (5) |
| 2007–2008 | → Birmingham City (laina) | 2 | (0) |
| Yhteensä | Yhteensä | 286 | (9) |
Maajoukkue
| 2006 | Espanja | 2 | (0) |
 Seurajoukkueuran tilastot kattavat vain kansalliset sarjat.
Borja Oubiña Meléndez (s. 17. toukokuuta 1982 Vigo, Pontevedran maakunta, Espanja) on espanjalainen entinen jalkapalloilija, pelipaikaltaan puolustava keskikenttäpelaaja.
Oubiña edusti juniorina Moledoa ja Gran Peñaa ennen siirtymistään Celtaan 12 vuoden iässä. Celtan edustusjoukkueessa ja Espanjan pääsarjassa Primera Divisiónissa hän debytoi 29. lokakuuta 2003 Valenciaa vastaan. Kauden 2004–2005 Celta pelasi toiseksi korkeimmalla sarjatasolla Segunda Divisiónissa, ja Oubiña vakiinnutti asemansa joukkueessa, ollen avauskokoonpanossa 28 ottelussa. Kaudeksi 2005–2006 Celta nousi pääsarjaan, mutta kahden vuoden päästä se putosi jälleen Segundaan, ja Oubiña lainattiin Englannin valioliigan Birmingham Cityyn. Hänen kautensa Birminghamissa päättyi kuitenkin jo toisessa ottelussaan saamaansa polven ristisidevammaan. Lainasopimus purettiin helmikuussa 2008 ja Oubiña palasi Celtaan.
Espanjan maajoukkueessa Oubiña teki ensiesiintymisensä 2. syyskuuta 2006 Espanjan maalein 4–0 voittamassa EM-karsintaottelussa Liechtensteinia vastaan. Hän on pelannut myös Galician maajoukkueessa.
Aiheesta muualla

Borja Oubiñan virallinen sivusto (espanjaksi)
Carpe Diem (Joker Outin kappale)

|  Carpe Diem |
| --- | --- |

Kappaleen tiedot
Esittäjä(t):  Joker Out
Levy-yhtiö:  Virgin Records
Kesto:  2:45
Tyylilaji:  rock
Julkaistu:  4. helmikuuta 2023
Sanoittaja(t):  Bojan Cvjetićanin
Tuottaja(t):  Žarko Pak Todd Burke
Euroviisutiedot
Vuosi:  2023
Maa:  Slovenia
Kieli:  sloveeni
Sijoitus:  21.
Pisteet:  78
Sijoitus semifinaalissa:  5.
Pisteet semifinaalissa:  103
Sanat:  sanoitus
Video:  videolinkki
Aikajärjestys
 ◄ ”Disko” (2022) 
 ”Veronika” (2024) ► 
Carpe Diem (suom. Tartu hetkeen) on slovenialaisen yhtyeen Joker Outin kappale, joka julkaistiin 4. helmikuuta 2023. Yhtye edusti kappaleella Sloveniaa vuoden 2023 Eurovision laulukilpailussa Liverpoolissa. Kappale kilpaili Euroviisujen finaalissa, jossa se sai 78 pistettä ja sijoittui sijalle 21.
Calvin Pickard

| Calvin Pickard |
| --- | --- |

Henkilötiedot
Syntynyt: 15. huhtikuuta 1992 (ikä 32) Moncton, New Brunswick, Kanada
Kansalaisuus:   Kanada
Jääkiekkoilija
Pelipaikka:  maalivahti
Hanska:  vasen
Pituus:  185 cm
Paino:  90 kg
Seura
Seura:  Edmonton Oilers / Bakersfield Condors
Sarja:  NHL / AHL
Pelinumero:  30
Pelaajaura
Pääsarjaura:  2012–
Aik. seurat:  Lake Erie Monsters (AHL)   Colorado Avalanche (NHL)   San Antonio Rampage (AHL)   Toronto Maple Leafs   Toronto Marlies (AHL)   Philadelphia Flyers   Arizona Coyotes   Tucson Roadrunners (AHL)   Detroit Red Wings (NHL)   Grand Rapids Griffins (AHL)   Vienna Capitals (ICEHL)
NHL-varaus:  49. varaus, 2010 Colorado Avalanche
| Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Venäjä 2016 | jääkiekko |  |
|  Hopeaa | Saksa/Ranska 2017 | jääkiekko |  |
Calvin Pickard (s. 15. huhtikuuta 1992 Moncton, New Brunswick, Kanada) on kanadalainen jääkiekkomaalivahti, joka pelaa NHL-seura Edmonton Oilersin organisaatiossa. Hän on Colorado Avalanchen toisen kierroksen varaus vuodelta 2010. Hänen isoveljensä Chet on myös jääkiekkomaalivahti.
Ura pelaajana

Pickard aloitti junioriuransa WHL-joukkue Seattle Thunderbirdsissä kaudella 2008-2009. Toisella kaudellaan hän voitti 62 pelaamastaan ottelusta vain 16 torjuntaprosentilla 91,4 ja tuli valituksi vuoden 2010 WHL:n lännen ensimmäiseen tähdistökentälliseen. Ennen varaustilaisuutta hänet rankattiin Pohjois-Amerikan parhaaksi maalivahdiksi. Yhteensä hänet varattiin vuoden 2010 varaustilaisuuden kolmantena maalivahtina toisella kierroksella numerolla 49 Colorado Avalancheen. Kaudella 2010-2011 Pickard kutsuttiin Kanadan juniorimaajoukkueen leirille, josta häntä ei kuitenkaan valittu lopulliseen kokoonpanoon vuoden 2011 nuorten maailmanmestaruuskilpailuihin.
Pickardin ja Colorado Avalanchen solmima kolmivuotinen tulokassopimus julkaistiin 25. maaliskuuta 2011. Hän pelasi loppukauden Avalanchen AHL-farmiseura Lake Erie Monstersissa. AHL-kauden päätyttyä Pickard lähetettiin takaisin Thunderbirdsiin päättämään junioriuransa. Kaudella 2012-2013 Pickard pelasi ensimmäisen kokonaisen kautensa ammattilaistasolla. Hän pelasi 47 ottelua, joista voitti 20.
Kauden 2014-2015 Pickard aloitti Monstersissa, mutta hänet kutsuttiin Coloradoon 16. lokakuuta 2014 Semyon Varlamovin loukkaannuttua. Hän teki samana päivänä NHL-debyyttinsä Ottawa Senatorsia vastaan, kun hänet vaihdettiin loukkaantuneen Reto Berran tilalle. Pickard päästi 27 laukauksesta neljä maalia 5-3 -tappioon päättyneessä ottelussa. Pickard lähetettiin takaisin Monstersiin 25. lokakuuta, mutta hänet nostettiin 18. marraskuuta takaisin NHL:n puolelle Semyon Varlamovin kärsittyä nivusvammasta. Picard sai ensimmäisen voittonsa NHL:ssä 22. marraskuuta tultuaan maaliin huonosti aloittaneen Reto Berran tilalle. Pickard torjui kaikki 17 laukausta 4-3 -jatkoaikavoitossa. Berran huonon pelaamisen vuoksi Pickard otti itselleen aloittavan maalivahdin paikan Varlamovin paluuseen asti, jonka jälkeen Pickard toimi joukkueen kakkosmaalivahtina. 28. joulukuuta Pickard lähetettiin takaisin AHL:ään, jossa hän pelasi aloittavana maalivahtina.
Heinäkuussa 2021 Pickard solmi vuoden jatkosopimuksen Red Wingsin kanssa. Kauden jälkeen hän siirtyi kaksivuotisella sopimuksella Edmonton Oilersiin.
Kesäkuussa 2024 Pickard solmi Oilersin kanssa kaksivuotisen ja yhteensä kahden miljoonan dollarin arvoisen jatkosopimuksen.
Maajoukkueura

Pickard on edustanut Kanadaa jääkiekon MM-kilpailuissa vuonna 2016 ja vuonna 2017.
Perhe

Pickardin isoveli Chet pelaa myös ammattilaismaalivahtina. Hänet on varattu Nashville Predatorsiin ja hän pelaa nykyisin tanskalaisessa Metal Ligaen -joukkue Odense Bulldogsissa.
Käännös suomeksi
Carp (Ontario)

| Carp |
| --- | --- |

Valtio:  Kanada
Provinssi:  Ontario
Kaupunki:  Ottawa
Hallinto:  
 – Pormestari:  Jim Watson
Väkiluku (2011):  1 965
 
 www.villageofcarp.ca 
Infobox OKVirheellinen NIMI-arvo: 
Carp on noin 2 000 asukkaan kylä Ottawan kaupungissa, Kanadassa. Carpin eteläosassa sijaitsee lentokenttä.
Borghese (suku)

| Borghese |
| --- | --- |
 Borghese-suvun vaakuna
Alkukoti:  Siena
Aktiivisena:  1238–
Ala:  sotilaina, paaveina
Perustaja:  Tiezzo da Monticiano
Jäseniä:  Paavali V Scipione Borghese Junio Valerio Borghese
Borghese on italialainen ruhtinaallinen aatelissuku. Suku on vaikuttanut etenkin Roomassa ja siihen on kuulunut yksi paavi.
Historia

Borghesen suku on lähtöisin Sienasta, ja sen edustajia toimi 1200-luvulta alkaen erilaisissa julkisissa viroissa. Varhaista yhteyttä paavinistuimeen edusti vuonna 1456 paavin lähettilääksi Napoliin nimitetty Galgano Borghese. Marcantonio Borghese (1504–1574) asettui 1500-luvulla Roomaan, ja hänen pojastaan Camillo Borghesesta tuli vuonna 1605 paavi nimellä Paavali V. Hän suosi paavina sukulaisiaan, minkä seurauksena suvun vauraus, maine ja vaikutusvalta katolisen kirkon piirissä kasvoivat. Paavali V:n adoptoima ja kardinaaliksi nimittämä siskonpoika Scipione Borghese rakennutti Roomaan tunnetun Villa Borghese -huvilan sekä useita kirkkoja ja palatseja. Hän ja useat suvun myöhemmät jäsenet tulivat tunnetuiksi taiteen keräilijöinä ja taidemesenaatteina.
Nykyiset Borgheset polveutuvat Paavali V:n veljenpojasta Marcantonio II Borghesesta (1601–1658), joka sai jo lapsena haltuunsa Sulmonan ruhtinaskunnan ja lisäksi avioliiton kautta Orsinin suvun maat sekä perintönä sukulaiseltaan Scipione Borgheselta Cencin suvulta takavarikoidut maat. Hänen poikansa Paolo Borghesen avioliiton kautta suvulle on myöhemmin päätynyt myös Aldobrandinin suvun maaomaisuus sekä Aldobrandinin ja Rossanon ruhtinaan arvot. Paolo Borghese (1845–1920) menetti suuren osan suvun omaisuudesta kiinteistökeinotteluilla Roomassa ja joutui huutokauppaamaan suvun taidekokoelmat vuosina 1891–1892. Paavinistuin osti tuolloin suvun arkiston ja Italian valtio Villa Borghesen maalauksineen. Paolon veljen Giulio Borghesen jälkeläiset ottivat käyttöön nimen Torlonia.
Suvun mukaan on nimetty myös Roomassa sijaitseva palatsi Palazzo Borghese, jonka Paavali V rakennutti valmiiksi.
Tunnettuja jäseniä

Paavali V (alk. Camillo Borghese, 1552–1621), paavi vuosina 1605–1621
Scipione Borghese (alk. Caffarelli, 1577–1633), kardinaali, taidemesenaatti, sukuun adoptoitu Paavali V:n siskonpoika
Marcantonio IV Borghese (1730–1800), taidemesenaatti
Camillo II Borghese (1775–1832), kenraali, Piemonten kuvernööri, Pauline Bonaparten aviomies, keisari Napoleonin lanko
Francesco Borghese (1776–1839), kenraali, Camillo II Borghesen veli
Junio Valerio Borghese (1906–1974), laivastoupseeri, uusfasistinen poliitikko
Aiheesta muualla

Kuvia tai muita tiedostoja aiheesta Borghese (suku) Wikimedia Commonsissa
Borjas Martín

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Borjas Martín González
Syntymäaika: 28. kesäkuuta 1987 (ikä 37)
Syntymäpaikka: Puerto de Tazacorte La Palma, Espanja
Pelipaikka: hyökkääjä
Pituus: 169 cm
Seura
Seura: FC Honka
Pelinumero: 14
Junioriseurat
: Los Llanos
Seurat
| Vuodet | Seura | O | (M) |
| 2005–2006 | UD Tijarafe | - | (-) |
| 2006-2009 | CD Victoria |  ? | (37) |
| 2009–2011 | CD Mensajero | 64 | (16) |
| 2011–2012 | UD Tijarafe | 32 | (10) |
| 2012-2013 | CD Mensajero | 34 | (22) |
| 2013-2014 | UD Barbastro | 29 | (9) |
| 2014–2015 | Atlético Astorga FC | 36 | (13) |
| 2015–2016 | Pontevedra CF | 36 | (12) |
| 2016–2017 | Real Murcia | 16 | (2) |
| 2017 | CE Sabadell FC | 16 | (2) |
| 2017– | FC Honka | 63 | (26) |
 Seurajoukkueuran tilastot kattavat vain kansalliset sarjat, päivitetty 20. lokakuuta 2019.
Borjas Martín González (s. 28. kesäkuuta 1987 Puerto de Tazacorte La Palma, Espanja), pelaajanimeltä Borjas Martin, on espanjalainen jalkapalloilija, joka edustaa Suomen Veikkausliigassa pelaavaa FC Honkaa. Hän on pelipaikaltaan hyökkääjä.
Borjas Martín pelasi uransa ensi vuodet vuoteen 2014 asti Espanjan neljänneksi korkeimmalla sarjatasolla eli Tercera Divisiónissa useissa seuroissa (CD Victoria, CD Mensajero, UD Tijarafe and UD Barbastro). Vuonna 2014 hän siirtyi Espanjan kolmanneksi korkeimmalle sarjatasolle eli Segunda División B:hen seurojen ollessa Atlético Astorga FC, Pontevedra CF, Real Murcia ja CE Sabadell FC. Reilun kolmen Espanjan 3. sarjatason 104 ottelun jälkeen Borjas Martín siirtyi Suomen Veikkausliigaan FC Hongan riveihin.selvennä[lähde? ]
Borjas Martín siirtyessä elokuussa 2017 Ykkösessä pelanneen espoolaisen FC Hongan riveihin ollen mukana seuran noustessa Veikkausliigaan. Borjas Martín jatkoi FC Hongan riveissä kaudella 2018 Veikkausliigassa tehden 12 maalia. Hän jatkoi FC Hongassa myös seuraavalla kaudella ja teki jälleen 12 maalia, joka oikeutti jaettuun toiseen sijaan maalintekijätilastossa. Lisäksi hän oli saavuttamassa FC Hongalle SM-pronssia.[lähde? ]